10/02/2014 | Administración LocalMunicipal
Malpica de Bergantiños
Secretaría
Bases e convocatoria de procedemento de selección para a cobertura en propiedade dunha praza de Operario de Servizos Múltiples

En data de 27 de xaneiro de 2014 dítase a resolución de alcaldía nº 37/2014 relativa a aprobación de bases e convocatoria para cubrir en propiedade unha praza de OPERARIO DE SERVIZOS MÚLTIPLES incluída na Oferta de Emprego Público do Concello de Malpica de Bergantiños para o ano 2011, resolución que a continuación se transcribe: De conformidade co sinalado na Providencia de Alcaldía de data de 13 de xaneiro de 2014 ( onde entre outros se xustifica a presente convocatoria na execución da Oferta de Emprego Público correspondente ao ano 2011). Visto que na plantilla do orzamento municipal do ano 2013, prorrogado ao 2014, está consignada a cantidade de 22.827,61 € (16.330,02 € correspondentes ás retribucións e 6.497,59 € aos gastos de seguridade social). Vistas as bases e demáis documentación incorporada ao expediente. De conformidade co exposto Primeiro.- Aprobar as bases para a cubrir en propiedade unha (1) plaza de OPERARIO DE SERVIZOS MÚLTIPLES incluída na Oferta de Emprego Público do Concello de Malpica de Bergantiños para o ano 2011. O texto das Bases é o transcrito como Anexo ao final da presente Resolución. Segundo.- Convocar o proceso de selección de persoal citado nestas bases e ordenar a súa publicación íntegra no Boletín Oficial da Provincia e no Taboleiro de Anuncios do Concello, e mediante extracto no DOG así como publicación da presente convocatoria no BOE. O prazo de presentación de instancias é de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado. A presente convocatoria constitúe un desenvolvemento da Oferta de emprego público do Concello de Malpica de Bergantiños para o ano 2011 ( BOP núm.0/2011 de 14 de febreiro), e rexerase polas seguintes Bases: É obxecto desta convocatoria a provisión en propiedade dunha (1) praza de OPERARIO DE SERVIZOS MÚLTIPLES vacante na cadro de persoal laboral fixo do Concello de Malpica de Bergantiños, coas seguintes características: As tarefas a desempeñar serían as seguintes: –Servizo de mantemento de edificios e instalacións municipais. –Limpeza e mantemento de espazos públicos e da rede viaria. –Recollida de materiais depositados para o punto limpo. –Colaboración na organización e realización de actos e festexos, cando así o ordene a autoridade municipal. –Montaxe e instalación de equipos e aparellos de utilización en actividades culturais e deportivas. –Aquelas outras funcións, actuacións ou labores derivadas dos servizos e dependencias municipais que poida encomendarlle a Alcaldía ou concellería delegada –Condución e manexo de vehículos de titularidade municipal para os que se precise permiso de conducir de clase C. –Custodia e mantemento de maquinaria e ferramenta, así como as chaves das dependencias municipais –Calquera outro acto de natureza similar non relacionado e que sexa ordenado pola Autoridade Municipal O carácter do contrato será fixo e xornada completa, con dispoñibilidade de traballo en sábados e festivos, en supostos de forza maior ou caso fortuíto. A xornada de traballo será a tempo completo de 37,5 horas en computo semanal, O traballador terán un salario bruto anual de 16.263,90 brutos anuais, distribuídos nos seguintes conceptos salariais: salario base, pagas extraordinarias, complemento de posto e plus de traballo en domingos e festivos.1.-Para ser admitidos ás probas selectivas de acceso á devandita praza os aspirantes deberán reuni-los seguintes requisitos: a) Ser cidadán español sen prexuízo do establecido na Lei 17/1993, de 23 de decembro, e na L. O. 4/2000, de 11 de xaneiro. b) Ter cumpridos 16 anos de idade. c) Non padecer enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opte. d) Non ter sido separado mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas. e) Non estar incurso nos supostos de incompatibilidades previstos na lexislación vixente. f) Estar en posesión do título de estudos primarios (certificado de escolaridade ou equivalente), o que acreditarase mediante a presentación de copia do mesmo. g) Estar en posesión do permiso de conducir de clase C.2.-Os anteriores requisitos, deberanse posuír con referencia ó último día do prazo de presentación de solicitudes e gozar dos mesmos durante o proceso selectivo.3.-Será nulo o nomeamento dos que estean incursos en causas de incapacidade especifica conforme á normativa vixente.1.-As solicitudes para participar no proceso selectivo axustaranse o modelo que figura no Anexo I desta convocatoria, e deberán presentarse no Rexistro Xeral do Concello( Concello de Malpica de Bergantiños, Avda Emilio González, 1, 15113, Malpica de Bergantiños- A Coruña) en horario de 9:00 a 14:00 horas agás os sábados que será en horario de 10:00 a 13:00 horas, no prazo de 20 días naturais, contados dende o seguinte ó da publicación da convocatoria no Boletín Oficial do Estado. Previamente publicaranse as bases no Boletín Oficial da Provincia de A Coruña, e anuncio de extracto da convocatoria no Diario Oficial de Galicia. As instancias tamén se poderán presentar na forma que determina o artigo 38.4 da Lei 30/1992, xde 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro. Non obstante, neste último caso, deberá anticiparse a presentación da solicitude de participación, a través de calquera medio que permita deixar constancia (fax, telegrama etc.) que deberá ter entrada no rexistro do Concello antes de que remate o prazo e hora fixados como o último día para a presentación de solicitudes.2.-Á instancia unirase inexcusablemente: a).-Fotocopia cotexada do Documento Nacional de Identidade ( no seu defecto, resgardo do DNI, pasaporte ou carné de conducir). b).-Fotocopia compulsada de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento da presentación da instancia. c).-Fotocopia compulsada da titulación esixida na base terceira, letra f), debendo acreditarse mediante a presentación do título oficial ou copia autenticada deste, e no seu defecto, xustificante de ter efectuado o depósito para obtelo ( no caso de titulacións expedidas por organismos estranxeiros deberá achegarse certificación do Ministerio de Educación e Ciencia en que se faga constar a súa equivalencia coa esixida para o acceso). d).-Copia cotexada do xustificante de ingreso dos dereitos de exame cuxa contía é de 6 € na conta municipal nº 2091-0030-56-3110000041 na Entidade Nova Galicia Banco cos datos cos datos persoais do/a aspirante e praza á que opta. En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do aspirante. Os dereitos de exame so serán devoltos a quen non fora admitido/a ao proceso selectivo por non reunir os requisitos esixidos nas presentes bases, isto é unicamente a aqueles aspirantes que resulten excluídos na listaxe definitiva. e) Declaración xurada de cumprimento dos requisitos contemplados na base terceira, letras d) e e) ( Anexo II) f) Véxase a cláusula setima, relativa á Proba de galego, aos efectos da súa exención.3.-Os erros de feito que puideran advertirse poderán ser subsanados en calquera intre, de oficio ou a petición de interesado.4.-Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.1.-Rematado o prazo de presentación de instancias o Alcalde-Presidente do Concello ou Concelleiro en quen delegue ditará resolución, aprobando a lista provisional de aspirantes admitidos e excluídos, que se publicará no Boletín Oficial da Provincia e no Taboleiro de Anuncios da Casa do Concello, sen prexuízo de que a efectos meramente informativos se decida a súa publicación na páxina web municipal( www.concellomalpica.com) 2.-Os aspirantes excluídos, así como os omitidos na relación de admitidos ou excluídos disporán dun prazo de 10 días hábiles contados a partires do seguinte ó da publicación da resolución no Boletín Oficial da Provincia, para subsana-los defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva. No caso de que fosen admitidos tódolos aspirantes presentados, poderá ditarse directamente a lista definitiva de admitidos, sen prexuízo de que contra a mesma se poderá interpoñer os recursos procedentes en dereito.3.-Contra a resolución a que se refire o punto 1, así como contra aqueloutras que resolvan a subsanación de defectos ou omisión de inclusión a que se refire o punto 2 poderán interpoñerse os recursos que teñan lugar en Dereito.4.-Na mesma resolución o Alcalde-Presidente ou Concelleiro en quen delegue determinará a data de reunión do Tribunal cualificador, que será igualmente publicada no Boletín Oficial da Provincia e no Taboleiro de Anuncios da Casa do Concello e a título informativo, poderase publicar na web do mesmo.1.-O Tribunal Cualificador estará composto por los seguintes membros titulares ou suplentes que poderán intervir indistintamente: - Presidente: Funcionario de grupo A. - Secretario: A da Corporación ou funcionario en quen delegue (que actuará con voz pero sen voto.) - Vocais: O alcalde designará os seguintes: 1.- Un/unha funcionario/a ou traballador laboral fixo de Concello.2.- Un/unha funcionario/a ou traballador laboral fixo de Concello.3.- Un/unha funcionario/a ou traballador laboral fixo de Concello.4.- Un/unha funcionario/a ou traballador laboral fixo de Concello.2.-Os membros do Tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 28 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria.3.-Asemade, os aspirantes poderán recusar ós membros do Tribunal de acordo co disposto no artigo 29 da devandita Lei.4.-O Tribunal non poderá constituírse nin actuar sen a asistencia de alomenos tres dos seus membros. En todo caso será precisa a asistencia do Presidente e do Secretario.5.-O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.6.-O Tribunal Cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases.7.-Tódolos membros do Tribunal que asistan ás probas percibirán as asignacións que lles correspondan segundo a súa categoría de conformidade co artigo 30.1 do Real Decreto 462/2002, do 24 de maio, sobre indemnizacións por razón do servizo e lexislación complementaria.8.-A Alcaldía-Presidencia resolverá de acordo coa proposta do Tribunal, que terá carácter vinculante. O sistema de selección será o de concurso-oposición, e constará de dúas fases: 1ª FASE: CONCURSO DE MÉRITOS: valoración de méritos, de carácter non eliminatorio, segundo o seguinte baremo: -Graduado escolar (EXB, Graduado en Eso ou equivalente): 0,50 puntos. -Bacharelato ou FP medio: 1 punto. (As titulacións son auto excluíntes, valorándose unicamente a de maior nivel e puntuación. Acreditarase mediante a presentación do titulo oficial ou documento equivalente). Por cada mes de servizos prestados, en posto de similar ou igual contido que o da praza á que se opta: 0,10 puntos. Por cada mes de servizos prestados, en posto de similar ou igual contido que o da praza á que se opta: 0,05 puntos. Tanto na Administración Pública como na empresa privada, non se computarán os periodos inferiores a un mes, considerándose a estes efectos, os meses de trinta días. Os servizos prestados na Administración acreditarase mediante certificación expedida polo Organismo competente, ou copia do contrato de traballo pero sempre que se acompañe de vida laboral ou documento de finalización do contrato. Os servizos prestados na empresa privada, acreditaranse a través do contrato de traballo acompañado de certificado de cotizacións á Seguridade Social ou informe de vida laboral. En todo caso da documentación presentada deberá quedar acreditada claramente a data de inicio e finalización efectivas de prestación dos servizos, así como a categoría profesional desempeñada. No caso de que o tribunal de selección considere que non queda debidamente acreditado que efectivamente se prestaron os servizos na data de contratación poderá non valorar ese período. - Curso de prevención de riscos laborais, curso de seguridade no traballo de peóns e peóns condutores e similares: 0, 10 puntos/curso.* * Só se computará un curso. - Tarxeta profesional da construción: 0,10 puntos. - Carnés profesionais relacionados cos cometidos praza ou coa condución e manexo de vehículos de titularidade municipal para os que se precise permiso de conducir de clase C: 0,10 puntos/carné A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para o primeiro deles. Os aspirantes serán convocados provistos do seu D. N. I. para cada exercicio en chamamento único e por orde alfabética do primeiro apelido. A non presentación a calquera dos exercicios no momento de seren chamados comporta que decae automaticamente no seu dereito a participar no exercicio do que se trate e nos sucesivos e, xa que logo, quedará excluído do proceso selectivo. Malia o anterior, nos supostos de caso fortuíto ou forza maior que impedise a presentación dos aspirantes no momento previsto, sempre que estea debidamente xustificado e así o aprecie o Tribunal, poderase examinar ós aspirantes afectados por estas circunstancias, sempre que no rematase a proba correspondente ou de rematar esta, cando non se entorpeza o desenrolo da convocatoria con prexuízo para o interese xeral ou de terceiros. Primeiro exercicio: Consistirá en contestar nun tempo máximo dunha hora a un cuestionario de 20 preguntas, con respostas alternativas, sobre o contido dos temas do programa especificado no Anexo da Convocatoria. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados aqueles/as aspirantes que non o obteñan a puntuación mínima. Segundo exercicio.- Consistirá en realizar, nun tempo fixado polo tribunal, (en todo caso máximo dunha hora), como máximo de dous supostos de carácter práctico, relacionados coas tarefas do posto obxecto da convocatoria (condución de vehículos municipais, albanelería, montaxe e instalación de equipos e aparellos de utilización en actividades culturais e deportivas, fontanería, pintura ou outras) de acordo co nivel e categoría do posto ou ben directamente relacionadas cós cometidos a cumprir, que determinará o Tribunal inmediatamente antes de celebrar o exercicio. Neste exercicio valorarase de xeito especial a pericia propia do oficio ou labor, a celeridade na execución, a limpeza do traballo executado. O exercicio será cualificado de 0 a 20 puntos, e será preciso alcanzar un mínimo de dez puntos para superalo. Serán eliminados aqueles aspirantes que non o obteñan. Terceiro Exercicio: Proba de galego. (Obrigatorio pero non eliminatorio) De carácter obrigatorio e non eliminatorio. Consistente na traducción dun texto facilitado polo Tribunal do castelán ao galego nun tempo máximo de 10 minutos, coa puntuación máxima de 0,5 puntos. Aqueles aspirantes que presenten, orixinal ou copia compulsada e no prazo de presentación de instancias, o CELGA 2, ou certificado de ter superados os estudos conducentes á obtención do certificado de lingua galega CELGA 2, expedido por organismo oficial para o efecto, ou o título acreditativo equivalente expedido pola entidade académica para tal fin, está exento da realización do terceiro exercicio, recibindo directamente a puntuación de 0,5 puntos. A puntuación final do proceso será a resultante de sumar as puntuacións obtidas nos exercicios da oposición e nos méritos alegados e acreditados. No caso de empate nas puntuacións atenderase, en primeiro lugar, a quen acredite maior experiencia. Se persistira o empate, atenderase a quen acredite maior titulación académica. De persistir o empate este se resolvería mediante unha entrevista persoal (*) de carácter curricular que se valorará con un máximo de 2 puntos aos sos efectos de desfacer o empate. (*) Entrevista persoal, de duración nunca superior a 30 minutos, na que o Tribunal realizará un máximo de 4 preguntas relacionadas coas función propias do posto de traballo, actuacións habituais do Concello no eido das obras e servizos municipais, materias específicas do programa recollido no Anexo I desta convocatoria, coñecementos profesionais básicos, e / ou preguntas de índole curricular e de personalidade, a fin de avaliar as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar. Rematado o proceso selectivo, o tribunal proporá ao órgano convocante e fará pública a relación de aprobados, por orde de decrecente puntuación, cuxo número máximo deberá coincidir co de prazas convocadas. A relación de aprobados publicada conterá unha advertencia recordando ao candidato que superou o proceso selectivo que deberá presentar a documentación sinalada nas bases para xustificar que cumpre os requisitos esixidos na convocatoria. O tribunal elaborará, tamén por orde de decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superaran o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos precisos para a firma do contrato, incapacidade absoluta sobrevida, ou outros supostos nos que o aspirante aprobado non chegue a formalizar o contrato ao amparo do disposto no art.61.8 da lei 7/2007, do 12 de abril, do Estatuto Básico do Empregado Público poderá substituílo o seguinte en orde de puntuación da lista complementaria de reserva, segundo o orde de puntuación conseguido. O aspirante proposto para ocupar a praza convocada presentará no Concello de Camariñas, dentro do prazo de vinte días naturais, contados a partir da publicación da lista de aprobados no taboleiro de anuncios do Concello, a documentación acreditativa de cumprir os requisitos esixidos na convocatoria: Documento nacional de identidade; título esixido para participar no procedemento; declaración xurada de non ter sido separado do servizo das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial e certificado médico acreditativo de non padecer enfermidade ou eiva física que impida ou sexa incompatible co normal desempeño das funcións ou tarefas correspondentes á praza á que se opta Se no prazo indicado, e salvo causas de forza maior, non presentasen a documentación citada, non poderá formalizarse o contrato, e quedarán anuladas todas as súas actuacións, sen prexuízo da responsabilidade en que puideran incorrer por falsidade na súa instancia. Presentada a documentación a que se refire o primeiro paragrafo da presente base, o Alcalde-Presidente procederá a convocar ao aspirante para a formalización do correspondente contrato.1.-Presentada a documentación polos interesados, e sendo a mesma conforme, o Sr Alcalde procederá á designación do aspirante seleccionado e procederá á formalización do correspondentes contrato laboral.2.-Mentres non se formalice o contrato e non se incorpore ó posto de traballo, o aspirante non terá dereito a percepción económica de ningunha clase.3.-Quen sen causa xustificada non concorrese a formalizalo contrato na data sinalada, perderá tódolos dereitos derivados da superación das probas selectivas.4-Establécese un período de proba de 15 días, conforme ó artigo 14 do Estatuto de Traballadores. Transcorrido o período de proba sen que se producira desistimento, o contrato producirá plenos efectos, computándose o tempo dos servizos prestados na antigüidade do traballador na empresa.1.-A aprobación das bases da convocatoria e os actos administrativos que se sucedan poderán ser recorridos polos interesados nos casos e do xeito establecido na Lei 30/1992, do Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro.2.-Para o non previsto nestas Bases, será de aplicación a Lei 7/1985, de 2 de abril, o Real Decreto Lexislativo 781/86, de 18 de abril e o Real Decreto 896/1991, de 7 de xuño, o Real Decreto 364/1995, de 10 de marzo, Lei 7/2007, de 12 de abril, que aproba o Estatuto Básico do Empregado Público e a normativa laboral de aplicación, Ley Xeral da Seguridade Social, Lei 40/2007 e RD.1131/2002. Tema 1.- A Constitución española de 1978. Principios constitucionais. Dereitos e deberes fundamentais dos españois. Tema 2.- O municipio: o termo municipal, a poboación municipal, consideración especial do veciño e o empadroamento municipal), a organización municipal ( órganos de goberno, órganos complementarios, funcionamento). Dereitos e deberes dos funcionarios públicos locais. Tema 3.- Coñecementos xerais de ferramentas para a construción. Ferramenta de albanelería e a súa utilización. Tema 4.- Formigóns, características. Áridos, auga e aditivos. Tema 5.- Ladrillos: tipos. Tipos de baldosa e lousas de beirarrúa. Tema 6.- Coñecementos de ferramentas propias da fontanaría. Ferramentas para a apertura de foxos e pozos en vías públicas. Tema 7.- Coñecemento do mantemento da maquinaria da brigada de obras municipal ( corta céspede, rozadora, etc). Tema 8.- Nocións básicas de electricidade. Nocións básicas de xardinaría. Tema 9.- Almacenamento de conservación de materiais. Tema 10.- Disposicións de seguridade e saúde nos lugares de traballo. A prevención de riscos laborais. Tema 11.- Primeiros auxilios. Asistencia a accidentados. Tema 12.- Breve descrición do termo municipal de Malpica de Bergantiños. Principais núcleos urbanos. Principais vías de comunicación. Instalacións municipais. D/Dna. con DNI nºX………………………… declaro baixo xuramento ou prometo, a efectos da miña participación no proceso selectivo convocado polo Concello de Malpica de Bergantiños para a provisión dunha plaza de Operario de Servizos Múltiples non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que opto e que non teño sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin me atopo incurso en inhabilitación absoluta ou especial para empregos ou cargos públicos en virtude de resolución xudicial. En.,. de. de 2014 O interesado” Malpica de Bergantiños a 29 de xaneiro de 2014. O alcalde Asd. Manuel Israel Muriana Kononenko